<http://schema.org/articleBody>
"Estic d&amp;#039;acord amb els taurins quan denuncien que prohibir les corrides de toros mentre, al mateix temps, es blinden legalment els correbous \u00E9s un contrasentit que no s&amp;#039;aguanta per enlloc. Un nyap al qual cal esperar que un dia o un altre, no lluny\u00E0 si pot ser, el Parlament tingui prou coratge per posar-hi remei. Prohibint tamb\u00E9 els correbous, esclar.Dit aix\u00F2, no deixa de ser una alegria que des d&amp;#039;ahir s&amp;#039;hagi acabat l&amp;#039;espectacle funest de la taurom\u00E0quia a Catalunya. Els seus partidaris apel\u00B7len a conceptes molt enlairats per sortir a defensar-la, com ara l&amp;#039;art, la cultura o, esclar, la llibertat, que sempre s&amp;#039;invoca quan alg\u00FA s&amp;#039;encabota a no baixar del seu burro (o del seu toro, en aquest cas). Poden dir missa, per\u00F2 una cerim\u00F2nia grotesca i macabra que consisteix en la mort per tortura d&amp;#039;un animal, en mans d&amp;#039;un personatge disfressat d&amp;#039;extraterrestre, no t\u00E9 res a veure amb l&amp;#039;art, i encara menys amb la llibertat (amb la cultura potser s\u00ED, si entenem per cultura el conjunt d&amp;#039;activitats que duen a terme els individus que pertanyen a una comunitat: en aquest sentit, diguem-ne ampli, tamb\u00E9 podr\u00EDem considerar que fumar-se un puro veient un partit de futbol a l&amp;#039;estadi forma part de la nostra cultura, tot i que al Camp Nou s&amp;#039;acaba de prohibir i no sembla que s&amp;#039;hagi d&amp;#039;acabar el m\u00F3n).Hem arribat al punt en qu\u00E8 invariablement alg\u00FA aixecar\u00E0 el dit per objectar que Hemingway i Picasso, per exemple, van ser grans amants de la fiesta , la qual cosa nom\u00E9s ens recorda que els genis tamb\u00E9 tenen les seves baixeses (que poden ser baixeses de geni, per\u00F2 baixeses al cap i a la fi). I naturalment \u00E9s notori que tant l&amp;#039;un com l&amp;#039;altre van retratar el m\u00F3n dels toros en la seva literatura i la seva pintura (genials), per\u00F2 aix\u00F2 tampoc no demostra gran cosa: Hemingway i Picasso tamb\u00E9 van retratar senyores de moral distreta, i aix\u00F2 no converteix la prostituci\u00F3 en un art. Ni en un estendard de la llibertat, per cert.Despr\u00E9s hi ha tot el concert de bombo que munten els pol\u00EDtics al voltant de l&amp;#039;assumpte. Els animalistes ja poden insistir, fins que s&amp;#039;esgargamellin, que aqu\u00ED el tema principal \u00E9s la protecci\u00F3 dels animals i de la seva dignitat. No \u00E9s aix\u00ED des del moment que la q\u00FCesti\u00F3 es polititza i, per no variar en aquest pa\u00EDs, es converteix en una confrontaci\u00F3 identit\u00E0ria. \u00C9s, \u00F2bviament, una decisi\u00F3 de car\u00E0cter identitari mantenir els correbous, de la mateixa manera que s\u00F3n proclames identit\u00E0ries (per no dir tribals) les portades dels diaris que insulten els pol\u00EDtics i les institucions catalanes en resposta a la prohibici\u00F3 dels toros, aix\u00ED com les fotos d&amp;#039;Esperanza Aguirre amb una capa de torero a les mans. I \u00E9s un desprop\u00F2sit, que ho diu tot sobre el cinisme i el nul sentit de la responsabilitat de qui ho proclama, amena\u00E7ar, com ha fet Al\u00EDcia S\u00E1nchez-Camacho, de condicionar l&amp;#039;aprovaci\u00F3 dels pressupostos de la Generalitat a la cosa aquesta de les corrides.En qualsevol cas, aqu\u00ED s&amp;#039;ha acabat la murga. Si volen veure animals morts, que vagin a l&amp;#039;escorxador."^^<http://www.w3.org/2001/XMLSchema#string>
<http://www.ara.cat/opinio/Sha-acabat-murga_0_561543857.html>